
Parlamentul României

Camera Deputaţilor

Comisia pentru muncă şi protecţie socială
	Bucureşti, 18 martie 2019
	

	Nr. 4c-9/968
	


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul de înlocuire asupra proiectului de Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, trimis Comisiei pentru muncă şi protecţie socială cu adresa nr.PLx 602/2017 din 20 noiembrie 2018, în vederea reexaminării şi întocmirii unui nou raport.

Menţionăm că proiectul de lege a fost retrimis comisiei în temeiul art.70 din Regulamentul Camerei Deputaţilor, republicat, cu modificările şi completările ulterioare.

Prezentul raport înlocuieşte raportul comisiei depus cu nr.4c-7/1289 în data de 3 aprilie 2018.
PREŞEDINTE,

ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti, 18 martie 2019
	

	Nr.4c-9/968
	


RAPORT  DE  ÎNLOCUIRE
asupra proiectului de Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectul de Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, a fost retrimis Comisiei pentru muncă şi protecţie socială, prin adresa nr.PLx 602/2017 din 20 noiembrie 2018, în vederea reexaminării şi întocmirii unui nou raport.

Proiectul de lege are ca obiect de reglementare completarea Legii nr.76/2002, în sensul instituirii cadrului legal prin care persoanele care au executat o pedeapsă privativă de libertate să fie sprijinite în vederea reintegrării sociale şi a reîncadrării în câmpul muncii.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.849/12.10.2017)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/646/7.02.2018)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/45/12.02.2018).
La dezbaterile care au avut loc în şedinţa comisiei din 12 martie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, reprezentanţii Ministerului Muncii şi Justiţiei Sociale.
La lucrări şi-au înregistrat prezenţa 19 deputaţi, din totalul de 22 membri ai comisiei.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.  
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat. 
În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 
PREŞEDINTE,



SECRETAR,

Adrian Solomon



Violeta Răduţ

Întocmit,

Consilier parlamentar Adriana Breazu
ANEXA 
AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text

act normativ de bază
	Text

adoptat de Senat
	Text propus de Comisie

(autor amendament)
	Motivare

	1. 
	__
	Titlul legii

Lege pentru completarea legii nr.76/2002 privind sistemul asigurărilor pentru şomaj şi stimularea ocupării forţei de muncă


	Lege pentru modificarea şi completarea legii nr.76/2002 privind sistemul asigurărilor pentru şomaj şi stimularea ocupării forţei de muncă

Autori: membrii comisiei 


	Pentru respectarea normelor de tehnică legislativă.

	2. 
	__
	Articol unic. – Legea nr.76/2002 privind sistemul asigurărilor pentru şomaj şi stimularea ocupării forţei de muncă, publicată în Moniotorul Oficial al României, Partea I, nr.103 din 6 februarie 2002, cu modificările şi completările ulterioare, se completează după cum urmează:

	Nemodificat 
	

	3. 
	Art.3. - Măsurile prevăzute de prezenta lege au drept scop realizarea următoarelor obiective pe piaţa muncii:
a) – i)
	1. La articolul 3, după litera i) se introduce o literă nouă, lit.j), cu următorul cuprins:

“j) sprijinirea ocupării persoanelor care au executat o pedeapsă privativă de libertate.”

	1. La articolul 3, după litera i) se introduce o nouă literă, litera j), cu următorul cuprins:

“j) sprijinirea ocupării persoanelor care au executat o pedeapsă privativă de libertate sau care au fost condamnate la executarea unei pedepse, a unei măsuri educative ori a altor măsuri neprivative de libertate dispuse de organele judiciare.” 

Autori: membrii Comisiei


	La nivelul sistemului de probaţiune au fost identificate unele aspecte care, urmare a unor modificări legislative, sunt de natură să contribuie la sprijinirea persoanelor condamnate la pedepse sau măsuri, fie ele privative sau neprivative de libertate, prin stimularea cadrului instituţional necesar reintegrării sociale a persoanelor condamnate.

	4. 
	__
	__
	2. La articolul 5 punctul IV3, după litera f) se introduce o nouă literă, litera g), cu următorul cuprins:

”g) se află în executarea unei pedepse, a unei măsuri educative sau a altor măsuri neprivative de libertate dispuse de organele judiciare.” 

Autori: membrii comisiei


	Pentru completarea definiției tânărului cu risc de marginalizare socială.

Prevedere necesară, în scopul aplicării coerente a textului legii.

	5. 
	Art.16, lit.f)
....
f) nu au putut ocupa loc de muncă după repatriere sau după eliberarea din detenţie.
	__
	3. La articolul 16, litera f) se modifică și va avea următorul cuprins:

”f) nu au putut ocupa loc de muncă după repatriere sau după eliberarea din detenţie, respectiv în timpul sau după executarea unei pedepse ori a unei măsuri educative sau  a altor măsuri neprivative de libertate dispuse de organele judiciare.”

Autori: membrii comisiei

	Corelare cu amendamentele propuse.

	6. 
	Art.53. -Măsurile pentru stimularea ocupării forţei de muncă vizează:
(...)
	2. La articolul 53, după litera c) se introduce o nouă literă, lit.d), cu următorul cuprins:

„d) stimularea angajatorilor pentru încadrarea în muncă a persoanelor care au executat o pedeapsă privativă de libertate.”


	4. La articolul 53, după litera c) se introduce o nouă literă, litera d),cu următorul cuprins:

“d) stimularea angajatorilor pentru încadrarea în muncă a persoanelor care au executat o pedeapsă privativă de libertate sau care au fost condamnate la executarea unei pedepse, a unei măsuri educative ori a altor măsuri neprivative de libertate dispuse de organele judiciare.”

Autori: deputat Oana Florea şi membrii comisiei 

	Trebuie echilibrată acordarea exclusivă de facilităţi şi beneficii speciale angajatorilor și pentru aceste categorii de persoane, deoarece și aceștia se află sub acelaşi risc de marginalizare socială.

